Ministrul Burduja nu exclude „deloc” menținerea plafonului la prețurile pentru energie. „Vedem o piață europeană nefuncțională”
Ministrul Energiei, Sebastian Burduja, afirmă că profesori de la facultăți de drept și din domeniul energiei vor face parte din comitetul interministerial care va decide asupra viitoarei scheme de ajutor pentru plata facturilor pentru energie. Ministerul și-a propus ca toate criteriile să fie stabilite până la finalul acestui an. „Pentru că vedem astăzi o piață europeană nefuncțională, nu excludem deloc scenariul în care menținem plafonarea și după 31 martie 2025”, a declarat Sebastian Burduja într-un interviu pentru Ziarul Unirea.